**HITRO ŠTETJE**

POTREBUJEMO:

* domine (ki jih najdete na zadnji strani)
* listke,
* pisalo,
* morda barvice,
* uro.

POSTOPEK:

Na majhne listke napišite števila do 12. Vzemite domine (natisnite jih z zadnje strani in izrežite) ter uro za merjenje časa.

Na sredino mize položite narobe obrnjene domine (da se ne vidi pik). Poleg njih pa razvrstite v stolpce kartice s števili.

Vsak igralec ima 5 minut časa, da izvleče po eno domino, sešteje pike ter jih položi k pravilni kartici (kjer je prava vsota pik).

Po petih minutah se igralca zamenjata. Zmaga tisti, ki v petih minutah pravilno postavi največ domin.

Igri lahko tudi skrajšate čas pa bo še bolj zanimivo!

